Agdud Amaziɣ, iɛeda-d seg talliyin n umennuɣ yemgaraden, d talliyin i deg yekker ccwal d umennuɣ, d lbaṭel ayen i yeǧǧan agdud ad yidir deg ṭlam, wa ad yetḥulfu iman-is am akken d aberrani di tmurt d tmetti i deg yettidir, imi ttwaksen-as yizerfan-is, ma nehder-d kan di tazwara ad d nini tallit n unekcum arumi, syin ɣer-s, terna-d tefsut taberkant tigi d talliyin i deg yettwaḥrem ɣef wegdud ad yemmeslay tutlayt-is tayemmat, ad d-yemmeslay ɣef yizerfan yesɛa, imdanen am akken llan ttidiren melba tamagit, melba tanaṣlit.